RS วิ่งฉิว 4% โบรกฯเชียร์ “ซื้อ” ชี้กำไรไตรมาส 4 ฟื้นตัว รับยอดขายธุรกิจ MPC
RS วิ่งฉิว 4% โบรกฯเชียร์ “ซื้อ” ชี้กำไรไตรมาส 4 ฟื้นตัว รับยอดขายธุรกิจ MPC โดยล่าสุด ณ เวลา 10.08 น. อยู่ที่ระดับ 16.10 บาท บวก 0.60 บาท หรือ 3.87% สูงสุดที่ระดับ 16.20 บาท ต่ำสุดที่ระดับ 15.60 บาท มูลค่าการซื้อขาย 94.41 ล้านบาท
4 ธ.ค. 2561

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ณ เวลา 10.08 น. อยู่ที่ระดับ 16.10 บาท บวก 0.60 บาท หรือ 3.87% สูงสุดที่ระดับ 16.20 บาท ต่ำสุดที่ระดับ 15.60 บาท มูลค่าการซื้อขาย 94.41 ล้านบาท

ด้านนักวิเคราะห์บล.ฟินันเซีย ไซรัส ระบุว่า ขณะนี้คงคำแนะนำ “ซื้อ” หุ้น RS ในราคาเป้าหมาย 18 บาทต่อหุ้น โดยแนวโน้มกำไรปกติในไตรมาส 4/61 ฟื้นจากไตรมาสก่อนที่ยังได้รับผลกระทบจากการปราบสินค้าเครื่องสำอางอาหารเสริมเถื่อนตั้งแต่กลางไตรมาส 2/61 และการทำ New Year Grand sale ในช่วงครึ่งหลังเดือนธ.ค.
โดยคาดเพิ่มยอดขายธุรกิจ MPC เพิ่ม 10-15% จากระดับปกติในช่วงเดือนต.ค.-พ.ย. ที่ฟื้นขึ้นมาเป็นระดับ 180-190 ล้านบาทต่อเดือน แม้ Gross margin ลดลง ขณะที่คาดรายได้ทีวีช่อง 8 ฟื้นขึ้นจากไตรมาสก่อนที่ได้ผลกระทบมากจากกำลังซื้ออ่อนแอ การแข่งขันสูง ประมาณการกำไรปกติทั้งปีมี upside เล็กน้อย จากเดิมคาดโต 35%